
Ministru kabineta rīkojums Nr. 715
Rīgā 2022. gada 20. oktobrī (prot. Nr. 53 14. §)
Par dzīvojamai mājai Daugavgrīvas ielā 74A, Rīgā, funkcionāli nepieciešamā zemesgabala nodošanu privatizācijai
· 1. Saskaņā ar likuma "Par valsts un pašvaldību dzīvojamo māju privatizāciju" 74. panta trešo daļu un 84. pantu nodot sabiedrībai ar ierobežotu atbildību "Publisko aktīvu pārvaldītājs Possessor" privatizācijai dzīvojamai mājai Daugavgrīvas ielā 74A, Rīgā (nekustamā īpašuma kadastra Nr. 01005630042), funkcionāli nepieciešamo valstij piekritīgo zemes vienību (zemes vienības kadastra apzīmējums 0100 063 0042) 0,0306 ha platībā Rīgā.
· 2. Saskaņā ar Zemes pārvaldības likuma 17. panta ceturto daļu un likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 5. panta pirmo daļu un 8. panta septīto daļu saglabāt valsts īpašumā un nodot sabiedrības ar ierobežotu atbildību "Publisko aktīvu pārvaldītājs Possessor" valdījumā šā rīkojuma 1. punktā minēto rezerves zemes fondā ieskaitīto valstij piekritīgo zemes vienību (zemes vienības kadastra apzīmējums 0100 063 0042) likumā "Par valsts un pašvaldību dzīvojamo māju privatizāciju" noteikto funkciju īstenošanai.
· 3. Sabiedrībai ar ierobežotu atbildību "Publisko aktīvu pārvaldītājs Possessor" šā rīkojuma 1. punktā minēto zemes vienību normatīvajos aktos noteiktajā kārtībā ierakstīt zemesgrāmatā uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā.

